ཕུ་བོ་གཉིས་ཀྱིས་ཀྱང་ཐོག་མའི་དམ་ཚིག་བསྲུངས་ནས་ཡབ་ཆེན་གྱི་ཐག་གཅོད་ལ་མོས་མཐུན་བྱས།སྤུན་ཟླ་གསུམ་གྱིས་སྔར་ལྟར་འཆམ་མཐུན་ངང་ཁང་པ་འདིར་འཚོ་བ་རོལ་བཞིན་མཆིས།ཁོ་ཚོར་སྤྱང་གྲུང་འཛོམས་ལ་ལག་རྩལ་མཐོ་བས།རང་རང་གི་ལག་ཤེས་ལ་བརྟེན་ཏེ་དངུལ་མི་ཉུང་བ་ཞིག་བསགས།སྤུན་ཟླ་གསུམ་གྱིས་འདི་ལྟར་མཉམ་དུ་སྤྲོ་སྐྱིད་ཀྱི་འཚོ་བ་རོལ་བཞིན་ཚེ་མཇུག་ལ་སླེབས་སྐབས།སྤུན་གཅིག་ནད་ཀྱིས་འདས་ཤིང་གཞན་གཉིས་ལའང་སྐྱོ་གདུང་གིས་ནད་བྱུང་།མ་འགྱངས་པར་ཁོ་ཚོ་ཚང་མའི་ཚེའི་འཕེན་པ་རྫོགས།སྤུན་ཟླ་གསུམ་ནི་བློ་རིག་འཛོམས་ཤིང་ཕན་ཚུན་ལ་ཤིན་ཏུ་བྱམས་སྟབས་ལྷན་དུ་དུར་ས་གཅིག་ལ་སྤུར་བཏབ།།